Sasvot Adarache Maiechem Noven

Sasvot Adarache Maiechem Noven -
Our Lady of Perpetual Succour Novena 
Ie, Povitr Atmea.
Ie, Povitr Atmea rochnnara, harn ie kurpechim bhandaram,bhor him kallzam tujim rochhnam, Ie, kor amkam tujim templam
"℣". Dhadd tujea atmeak ani sogllem novem zaun ietolem
"℟". Ani sonvsarachem rupuch tum novem kortoloi.
Dukhichi Ucharnni - Magnnem.
Prathum- ia
Deva, amchea Bapa, Tuvem Tujea Povitr atmea vorvim bhavartiamchim kallzam ani monam uzvaddailim-i ani tankam tujea jivitachea guttachi ollok dili-i. Tea Atmeachea uzvaddam kitem sarkem tem somzun gheun tachi ruch dhorunk ani teach Mogachea Atmeachi bhuzvonn sodanch bhogunk amkam favo kor. Amchea Somia Tujea Puta Jezu Krista vorvim.
Amen
Mhojea Deva hanv Tuka sotmantam, hanv tujer patietam Sorvoi vostum poros hanv Tuzo mogh kortam Sogllea mojea atmean sogglea mhojea kallzan ani sogllea mhojea bollan. Tum Sorv-boro Dev dekhun ani havem tuzo mog korunk favo dekhun hanv tuzo mog kortam ani tujea moga pasot mhojea oprandanchi kallzan than dukh dortam mhoji patkiachi kakaut kor.
Amen
Pap Saibachea entesanv passot :.
"Ek Amchea Bapa, Ek Noman Morie, Onod Bapak"
Tujea asrea khal ami rigtanv eh Bhagevonti Maie Devache.
Tujea asrea khal ami rigtanv eh Bhagevonti Maie Devache, beporva tum korinakai amchea magnneanchi amcheam gorzanmnin pun nivar amkam sorvoi vignantlim eh onodvonti ani Bhagevonti Ankvari.
"P". Sasvot Adharache Maie tujem nanvuch ghetlear amcheam kalliz visvasan bhorta
"Q". Mogalle Maie mhaka mozot kor
"P". Havem sogllea mhojea kallzan mhojea Devacho mog ani chakri korunk
"Q". Mogalle Maie mhaka mozot kor
"P". Havem kednanch magnneachi beporva korina zaunk.
"Q". Mogalle Maie mhaka mozot kor
"P". Nirmollponnachea povitr xegunnar add talnneamnim
"Q". Mogalle Maie mhaka mozot kor
"P". Hanv patkant poddlean tea nirbhagantuli tantumlo veginche vegim uttunk .
"Q". Mogalle Maie mhaka mozot kor
"P". Patkachi sonvoim soddun diunk havem sogle bolan vavrunk .
"Q". Mogalle Maie mhaka mozot kor
"P". Sonvsaracheam bulounneank khotteam ixttank pozddeam pustokam ani chol-chitrank hanvem dhir gheun 
pattkorunk ani tanche koddsun pois ravonk .
"Q". Mogalle Maie mhaka mozot kor
"P". Sabar puatti ani bhoktiponnan kumsaracho ani komunhavancho Sacrament gheun Kristi Jivitache ani mhojea bhesache kaide pallunk.
"Q". Mogalle Maie mhaka mozot kor
"P". Koxttam-upodream modhem sosnikaien Devache khoxer raji zaunk.
"Q". Mogalle Maie mhaka mozot kor
"P". Piddent ani dhukint durbollkaient ani akatant .
"Q". Mogalle Maie mhaka mozot kor.
"P". Mon bodlun Deva-xim portunk havem disan-dis pattim ravonam zaunk.
"Q". Mogalle Maie mhaka mozot kor
"P". Sodanch havem tuzo mog ani seva korunk ani tuzo alaxiro magunk.
"Q". Mogalle Maie mhaka mozot kor
"P". Herank tujea moga seveche ani tuzo adhar magche vatter pavonk .
"Q". Mogalle Maie mhaka mozot kor
"P". Mornn lagim pautoch, hanv sasnnant bhitor sortam te ghoddier .
"Q". Mogalle Maie mhaka mozot kor
"P". Mhoji nimnni ghoddi poriam, havem nimnno suskar soddi porian tum mhoji zoton kor .
"Q". Mogalle Maie mhaka mozot kor
"℣". Amchea pasun mag eh Sasvot adharache Maie
"℟". Kristan bhasailam tem amkam favo zauncheak.
Prarthum-ia :
Sorv Podvedara ani kakutsara Deva zannem munxakullar adhar diunchea passot nirmilaim Ankvar Mari zaunk avoi tueja Ekleach Putachi di ami tuca prarthan tichea magnneam vorvim ami patkacho oso vattunk ani korunk tuji Seva nirmoll kallzan Teach Krista amchea Somia vorvim.
Amen
Novenachim magnnim :.
Sasvot adarache Maie polle mhaka eka nirbhagea patkiac tujea paiam lagim. Hanv prartham tuka ani thujer dovortam soglo mhozo visvas. Eh kakutiche Maie churchure kor mhoje hanv ikotam soglleamnim tuka pacharleli Asrea ani Bhorvanxa patkiamchea za tor mhozo asro ani mhozo bhorvonso pav mhaka moga passot Jezu kristache ugodd tuje hat mhaka eka durboll patkiak zo jieta ani apleakuch bhettoita tuka tuzo sasnnacho chakor kozo. Havv axirvad ani argham Devak ditam dilo dekhun mhaka tache kakutim ho visvas tuje thaim khatri zoxem hanv sotmantam mhojea sasnnachea salvassanvachi kotta zaite pautti adim nirbagi zaun poddlom kiteak havem tuka ulo kelonam hanv zanno tujea mozotim hanv zoit vortolom hanv zanno tum mhaka mozot diteli mhun zor havem mhoji bhett tuka kelear tujer patieon pun bhietam patkache tallnent tuzo adhar magonam zain mhunn ani ibaddunn mhunnmozo atmo. Ho tor vortouta upkar zo magtam tuje thaim ani hanv prarthun magtam tuje lagim tuka dista tea pormonnem konn bhaxen ai kednam mhaka to mellonk odik korun emkhonddachea chopkeachea velar sodanch tuka ulo marunk ani mhunnonk tuka, Eh Maie adhar maka di sasvot adharache Maie nirminaka, havem sandunk mhojea Devak.
Amen
"P". Sasvot adharache maie
"Q". Tujea bhurgeam pasun mag (Noman Marie)
Bhagevonti Marie adhar di odruxtak sampoddloleank mozot kor oskot kallzacheank mag porje pasun za xeratim Devachea Munniarianchi vinot kor soggleam Devak bhettoiloleam ostoriam pasot favo kor tuzo adhar soggleank je magtat tuzo sasnnacho alaxiro.
"P". Tuka kelea amcho asro eh Saibinni
"Q". Adhar dinnar gorzant ani dukhim khontimnim
Prartum-ia :
Eh Somia Jezu Krista Tunvem amkam dilli Mai Mairek amchi Maim korun sodanch toiar amkam adhar diunk jichea ojapanchea rupkarak ami man ditanv ani magtanv tuje lagim amkam favo zaun tichea Maim ponnacho alaxiro bhogunk pavunk sodamkal foll tuje soddvonnecho Tum zo jietai ani rajvot choloitai sasnachea Sasnnank.
Amen.
Gaion : Mogall Maim mag mhoj pasun.
Mogall Maim mag mhoj pasun.
Sorga ani tuje sun
Pois poinn kortam, moddkor voddeant
Jinneiem khorkos doriant
Mogall Maim mag mhoj pasun
Zotnnai thamboinaka
Sorgim sasnnak tuz mog ani
Onod fav sor mhaka
Ugddas kor eh Marie - Magnnem :.
Eh Bhov konvalle Ankvar Marie, ugddas dor ki konn tori tuzo asro gheunk dhanvlolo, tuzo adhar magunk, ani tuji mozot sodunk ghelolo, tujea hatantlo alaxiro ghenastna urla mhonn kednanch aikunk ieunk na. Hea bhorvanxean ravun, hanv tujea gopant dhavun ietam, Eh Ankvarinche Ankvari, Maie mhoje, Tuje mukar ubho rautam, Eh Devachea, Putachea Maie, mhojea magnneachi beporva korum naka, pun doya korun tem aikun ghe ani folladik kor.
Amen
Expozisanv :.
Eh kakutsara Somia Jezu gonnit naslole kakuttin ani xeovott naslolea mogan ojapanchea altaravelea Sakramentant Tum ravlai sodanch asonk amchea modhem sonvsar sompo porian. Tujea dulob doiallponnan amche moti ginneanam voir Tuji sotea choloi Tujea bholea mogan amkam xegunnanchi vatt tankunk xikhoi ani tujea thor bollan sogleam konnistaiantlim akantantlim ani patkantlim amkam nivar, hea vorvim ami sodanch jieonk tuje thaim ani tujea sangata hea sonvsarant ani uprant tujea mhoimevont Devostanant sorgar bhogunk tuka sasnnachea sasnnak.
Amen
Piddevontak Axirvad :.
"℣". Amcho adhar Somiachea nanvar asa
"℟". Tannem Sorg ani Sonvsar rochla
"℣". Somia mhojem magnnem aik
"℟". Ani mhojem rudan tujexim pavom
"℣". Somi assum tumchea thaim
"℟". Ani tumchea atmea thaim
Prartum-ia :
Prarthanv tuka Somia Deva heam tujeam chakrank favo kor sodanch bhogunk kuddichi bolaiki ani monachi xanti ani onodvont adharan Bhagevonti sodanch Ankvar Moriechea tim nivarunk hea kallache khontintlim ani bhogunk pavonk sasnnachem dhadhosponn Krista amchea Somia vorvim. Amen
"(Iadnik aplo uzo hat porje vislean vistarun )"
Somi Jezu Krist tumche modem asum tumkam rakunk tumchea vixim tumkam ballgunk tumcher mukar vatt dadkhounk tumchea patllean tumchi zotonn korunk tumche voir tumcher axirvad ghalunk. Tum zo Bapa ani Povitr Atmea sangatim jieta ani razvott korta sasnnachea sasnak.
'Amen'
Sasvot Adarache Maiechea magnnea vorvim Sorv podvedar Devachem besaum : Bapachem, Putrachem ani Povitr Atmeachem, tumche voir denvum ani sodankal togum.
'Amen'
Gaion : Marie Povitr Chitrar Thaun.
Marie povitr chitrar thaun
Dukh – goddveanchea dolleamnim,
Polle Sasvot adarache Maie,
Sorpott tujeam paiam lagim,
Tuje vengent Ballok tuzo
Oromb tujea sukh dukhacho
Kedo sontos, kholl dukh tujem
Maie tukach tem thavem
Povitr Sakramentachem Besaum :.
Hedea vortea Sakramentak,
Sorpott nomoskar koria,
Tea pornneam dakhleache bodlek
Noveo riti adharia
Osokt visveank adhar diuncheak
Bhavartan sotmanuva
Zoxem Bapak toxem Putak
Onod ani stuthi zaum
Noman, vornon podvi pratap
Fankoun gazoumdi Dev- nanv
Dogiiaim than ubzon ieteleak
Eksarki vakhanni zaun.
Amen
Prarthum-ia : Iadnik :
Eh Deva, hea ojapanchea Sacramentant, Tujea koxttamcho ugddas amkam dovorlai, nirmi ami 
magtanv, nomoskar korunk Tuje kuddichea ani Rogtachea povitr Mister hea vorvim ami sodamkal bhogunk tuje soddvonnecho foll, Tum zo jietai ani raj choloita, sasnnachea sasnnak.
'Amen'
Bhagevont Vakhanneom :
"Sodoiv zaun Dev,"
"Sodoiv zaun Tachem povitr Nanv,"
"Sodoiv zaun Jezu niz Dev ani niz Munis,"
"Sodoiv zaun Jezuchem nanv,"
"Sodoiv zaun Tachem bhov povitr kalliz,"
"Sodoiv zaun Tachem bhov amolik rogot,"
"Sodoiv zaum Jezu Altaravoilea bhov povitr sakramentant,"
"Sodoiv zaum Povitr Atmo Bhuzvonndar,"
"Sodoiv zaun Devachi vhodd Mai bhov Bhagevont Mari,"
"Sodoiv zaum Tichem povitr ani nixkhollonk Ghorbosombhov ,"
"Sodoiv zaun Tichem onodvont kuddiatmea soit sorgar vhorop,"
"Sodoiv zaun Mariechem nanv,"
"Sodoiv zaun Ti Ankvar ani Mai,"
"Sodoiv zaun Bhagevont Juze Ticho bhov nirmoll Poti,"
"Sodoiv zaun Dev, Tacheam dutam ani bhoktam thaim""
Gaion : Maim bhov mogall, Maim Sundori.
Maim bhov mogall, Maim Sundori,
Adhar magtanv, adhar dhi
Khotavinn, vichitr Ankvari,
Pav Maim pav, prarthanv ami
Cor : 
Marie pav, Tum pav amkam
Marie pav, Tum pav amkam
Pav sorvoi uskeam khontimnin
Marie pau, prarthanv ami
Marie pav dukhim, khontimnin,
Piddestank vollvolleamnin,
Falleam dis tancher uzvadum
Bholaikent sontos portum
Polleiat.
Our_Lady_of_Perpetual_Help